O zi aparent obișnuită în orașul Baia Mare s-a transformat brusc într-un moment de încercare, dar și de solidaritate exemplară, atunci când mai mulți tineri au intervenit în ajutorul unui bătrân aflat în dificultate. Incidentul a avut loc în zona Vivo Mall, în timp ce bătrânul încerca să traverseze bulervardul Independenței pe trecerea de pietoni, moment în care i s-a făcut rău și a căzut, lovindu-se la cap.
Patru-cinci adolescenți din apropiere au sărit imediat în ajutorul său. Fără să ezite, aceștia l-au ridicat cu grijă pe bătrân de pe asfalt și l-au așezat pe o bancă de lângă mall. În timp ce îi ofereau suport și confort, unul dintre tineri a apelat de urgență la numărul de telefon 112 pentru a solicita intervenția unei ambulanțe.
Salvarea a sosit la fața locului în cel mai scurt timp posibil și l-a transportat pe bătrân la spital pentru investigații suplimentare și tratament medical. Din fericire, rănile suferite nu au fost grave și bătrânul se află acum în afara oricărui pericol.